คืออยากสอบถามค่ะว่าหากลืมกินยาคุมเม็ดที่14 เวลาที่กินปกติ22.50 ตื่นเช้ามานึกได้ว่าลืมกินยาจึงกินยาเม็ดที่ลืม ประมาณ10.00น.และมีอะไรกับแฟนในช่วงเม็ดที่20แบบไม่ได้ใส่ถุงยาง มีโอกาสตั้งครรภ์ไหมคะ ต้องกินยาคุมฉุกเฉินหรือเปล่า
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมากประมาณ 98-99% หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนหากลืมกินยาไป 1 เม็ด ให้กินทันทีที่นึกได้ และกินยาเม็ดอื่นๆในแผงที่เหลือต่อไปตามปกติ ไม่มีความจำเป็นต้องใช้ยาคุมฉุกเฉิน หรือใช้การคุมกำเนิดวิธีอื่นเช่นถุงยางอนามัยไปเพิ่ม ยกเว้นว่าถ้าไม่สบายใจ ก็อาจใส่ถุงยางอนามัยไปจนกว่าจะกินยาหมด และรอบเดือนในช่วงที่เว้นยา 7 วันมาแล้ว